محمد بن طاہر پٹنی

محمد بن طاہر پٹنی کا شمار برصغیر کے ممتاز محدثین میں ہوتا ہے اور ان کو رئیس المحدثین کے لقب سے بھی یاد کیا جاتا ہے۔ علم حدیث میں ان کے فضل و کمال کا شہرہ صرف ہندوستان ہی میں نہ تھا، بلکہ عالم اسلام میں بھی ان کے علم و فضل اور حدیث کے کمال و امتیاز کا شہرہ تھا۔

ولادت 
علامہ محمد طاہر علی صدیقی پٹنی (ولادت : 913ھ ، وصال : 984ھ) پٹن، شمالی گجرات  (گجرات: ہندوستان) میں پیدا ہوئے ۔

تعلیم 
ابتدائی تعلیم گھر پر حاصل کی اور بالغ ہونے سے  پہلے قرآن پاکحفظ کیا، استاذ الزماں ملّا مٹھہ شیخ ناگوری، مولانا یداللہ، مولانا برهان سے علوم کی تعلیم حاصل کی۔ علامہ محمد طاہر محدث پٹنی نے حجاز مقدس کے نامور محدث و فقہاء شیخ ابوالحسن محمد بن عبدالرحمن البکری (899ھ-952ھ)، ابوالعباس احمد بن محمد بن علی حجر الھیشمی المکّی (924ھ-972ھ)، شیخ ابو الحسن علی بن محمد محدث عراقی (907ھ-963ھ)، شیخ جاراللہ بن محمد مکّی شافعی (891ھ-954ھ) سے حدیث پڑھی، اور شیخ علی متقی (885ھ-975ھ) سے روایت حدیث کی اجازت لی اور شیخ علی متقی کے ہاتھ پر ہی بیعت لیے۔

خدمات 
علامہ محمد طاہر محدث پٹنی نے صحاح ستہ کے غیر متداول الفاظ کے معنی و شرح مجمع البحار لکھی، راویان حدیث کو اعراب  کے ساتھ پڑھنے کے لیے المعنیٰ لکھی، درسی کتابوں صحیح بخاری ، صحیح مسلم اور مشکوة المصابیح پر حواشی و تعلیقات لکھیں، نحو میں شافیہ ابن حاجب کی شرح لکھی، اس کے علاوہ محدث پٹنی نے چہل حدیث بھی مرتب کی تھی، حاشیہ مقاصد الاصول آپ ہی کی تصنیف ہے۔

وفات 
علامہ طاہر پٹنی کا وصال : 984ھ) پٹن نہروال کاٹھیا واڑ  (گجرات: ہندوستان) میں ہوا

حوالہ جات 

محدثین